ख्रीस्तियाना मा ?
 ख्रीस्तियाननि सोदोबथिखौ दिसनेरियाव बे बाइदि बुंदों, "जिसुखौ खृष्ट होन्नानै बुंग्राफोर एबा जिसुनि फोरोंनाइनि सायाउ फसंनाय धोरोम" ।  साउरायनायखौ जागायजेन्नायनि बियो मोजां बिन्दो, गुबुन गुबुन दिसनेरिफोरनि बाइदिनो खृस्तियान सोदोबखौ बे बिजिरनायाबो, बाइबेलाव बिजिरनाय सोदोबथिनिफ्राइ बेसेबा गोजाजाउ ।  गोदान रदायाव खृस्तियान सोदोबखौ खेबनै बाहायदों (थोनहरजानाय 11:26, 26:28, 1 पेतर 4:16) ।  आनतिखिया होन्नाय जायगायाव जिसुखौ फोथायग्रा फोरखौ खृस्तियान होनजेनग्रोदों (थोनहरजानाय 11:26) मानोना बिसोरनि आखल, माउनाय आरो फोरोंनायफ्रा जिसु बाइदिमोन ।  "खृस्तियान" सोदोबनि सोदोबथिया जाबाय "जिसस नि दोलोनि" एबा "जिसुनि उनाव थाबायग्रा" होन्नाय जायो ।
 समनि फाखनाव "खृस्तियान" सोदोबखौ बाहायनायनि आखुथाया गोमानो हमो आरो जिसुनि उनाव थाबायग्रा मानसि नङालाबो बेखौ सोरबा धोरोमिया, मोजां आखल आखुनि मानसिनि थाखैसो बाहायनो हमो ।  जिसु ख्रीष्टखौ फोथायै गोबां मानसिफ्राबो गाउखौ ख्रीस्तियान होन्नानै बुङो मानोना बिसोरो गेरजायाउ थाङो आरो बिसोर "ख्रीस्तियान" हादोराउ थायो ।  नाथाय गेरजायाउ थांनाय, मानसिनि सेबा खालामनाय एबा मोजां मानिस जानाय नोंथांखौ खृस्तियान खालामा ।  जेरेहै गारिनि गेरेजाव थांबाय थानानै नोंथाङा गारि जानो हाया, बे बाइदिनो गेरजायाव थांबाय थानानै मानलानो ख्रीस्तियान जानो हाया ।  गेरजानि सोद्रोमा जानानै, गेरजायाउ थांबाय थानानै, आरो गेरजानि खामानिफोरखौ मावबायबायनानै नोंथाङा ख्रीस्तियान जानो हाया ।
 बाइबेला बुंदों, जोंनि मोजां हाबा माउनाया जोंखौ र्इशोरनि सिगाङाव नाजाव जाथाव खालामनो हाया ।  तितुस 3:5 आव बुंदों, "अला बियो जोंखौ बासायबाय, जों मोजां हाबा माउनायनि थाखै नङा नाथाय, बियो गाउनि अन्नायजों जोंखौ बासायबाय ।  आरो फाबफोरनिफ्राय उद्रयहोनानै, बियो जोंखौ गोथार जिउजों गोदानै सारिहोबाय । " होमला ख्रीस्तियान होन्नायानो जाबाय र्इशोरजों गोदानै सारिजाहोनाय (जहान 3:3,7, 1 पेतर 1:23) आरो फोथायनायजों ख्रीष्टनि सायाउ बरसा खालामनाय ।  इफिसुस 2:8 सिरिया बुंदों दि "मानोना नोंसोरनि फोथायजों बासायजानाया र्इशोरनि दयाजोंसो, नोंसोरनि माउनायजों बे जायाखै, बियो र्इशोरनि ओरोइनो होनायसो । "
गुबै ख्रीस्तियाना जाबाय बेनो, जाया जिसुखौ गाउनि फाबनि थाखै होनोगोनां बेसेनसौ ख्रूस सायाउ थैनानै होबाय आरो सानथामाउ सिखां फिनबाय होननानै फोथायनायजों लोगोसे बिनि सायाउ बरसा खालायो, आरो बिनि माउनायफोरखौ फोथायो ।  जहान 1:12 अव बुंदों, "अलाबो खाइसे फोथायनानै बेखौ नाजाउदो, आरो जायफ्रा बेखौ नाजाउदों, बिसोर साफ्रोमनोबो बियो र्इसोरनि बिसा जानो एकतियार होदों । " गुबै ख्रीस्तियाननि सिनायथियानो जाबाय, गुबुनखौ अन्नाय आरो र्इशोरनि बाथ्राखौ मानिनाय (1 जहान 2:4, 10) ।  गुबै ख्रीस्तियाना गुबैयाउनो र्इसोरनि फिसा, र्इसोरनि फोलेरनि सासे, अरो जिसु ख्रीष्टनियाव गोदान जिउ मोन्नाय सासे मानसि ।
 ख्रीस्तियाना मा ? 